সাজেক ভ্যালি যেতে হলে প্রথমেই আসতে হবে খাগড়াছড়ি জেলায়। দেশের বিভিন্ন প্রান্ত থেকে বিভিন্ন ভাবে সাজেক আসা যায়। ঢাকা থেকে শ্যামলী, হানিফ, সৌদিয়া, সেন্টমার্টিন পরিবহন, এস আলম, বিআরটিসি ইত্যাদি বিভিন্ন পরিবহন কোম্পানির এসি/নন এসি বাস খাগড়াছড়ি আসে। নন এসি বাস ভাড়া ৫২০। তবে শান্তি পরিবহন দিঘীনালা পর্যন্ত আসে, ভাড়া ৫৮০ টাকা।
দিঘীনালা থেকে বাঘাইহাট হয়ে সাজেক যেতে হয়। বাঘাইহাট আর্মি এবং পুলিশ ক্যাম্প থেকে অনুমতি নেয়া লাগে। এটি নেয়া বাধ্যতামূলক। পথে পরবে কাসালং ব্রিজ, টাইগার টিলা আর্মি ক্যাম্প, মাসালং বাজার। বাজার পার হলেই পরবে সাজেকের প্রথম গ্রাম রুইলুই পাড়া। এই গ্রামের উচ্চতা প্রায় ১৮০০ ফুট। রুইলুই পাড়া থেকে অল্প সময়ে পৌঁছে যাবেন সাজেক।
খাগড়াছড়ি শহর অথবা দিঘীনালা থেকে লোকাল চান্দের গাড়ি/জীপগাড়ি ভাড়া পাওয়া যায়। এই গাড়ি রিজার্ভ করে সাজেক যাওয়া যায়। এক গাড়িতে ১০/১২ বসা যায়। একদিনে সাজেক ঘুরে চলে আসলে গাড়ি ভাড়া ৫,৪০০ টাকা। এক রাত থেকে পরের দিন আসলে গাড়ি ভাড়া ৭,৭০০ টাকা। দুই রাত থাকলে গাড়ি ভাড়া ১০,০০০ থেকে ১৩,০০০ টাকা।
দিঘীনালা থেকে সিএনজি দিয়েও সাজেক যাওয়া যায়। ভাড়া ৪০০০ থেকে ৫০০০ টাকা। তবে সিএনজি দিয়ে যাওয়া ঝুঁকিপূর্ণ। রাস্তা বেশ ঢালু, তাই উল্টে যাবার সম্ভবনা আছে। এছাড়া কম টাকায় যেতে চাইলে প্রথমে খাগড়াছড়ি শহর থেকে বাসে দিঘীনালা, ভাড়া ৫০ টাকা। দিঘীনালা থেকে মোটরসাইকেলে সাজেক, ভাড়া ১০০০ থেকে ১২০০ টাকা। তবে ফেরার পথে বাঘাইহাট আর্মি ক্যাম্প সন্ধ্যার আগেই পার হতে হবে। তা নাহলে নানা প্রশ্নের সম্মুখীন হবেন।
সেনাবাহিনীর এসকোর্ট কখন শুরু হয়
দীঘিনালা থেকে সেনাবাহিনীর এসকোর্ট শুরু হয়। প্রতিদিন ২ টি এসকোর্ট পরিচালনা করা হয়। প্রথম এসকোর্ট সকাল ১০ টায়, দ্বিতীয় এসকোর্ট বিকাল ৩ টায়। একই ভাবে সাজেক থেকে প্রথম এসকোর্ট সকাল ১০ টায়, দ্বিতীয় এসকোর্ট বিকাল ৩ টায়। আপনাকে এই এসকোর্ট এর সাথেই যেতে আসতে হবে। মিস করলে ওই দিন থেকে পরের দিন আবার ধরতে হবে।
প্রাইভেট কার নিয়ে সাজে
আপনি চাইলে আপনার ব্যক্তিগত গাড়ি নিয়ে সাজেক যেতে পারেন। এর জন্য কোনো অতিরিক্ত ফর্মালিটিজ নাই। এ ক্ষেত্রে জিপ গাড়ি হলে ভালো। মোটর সাইকেল নিয়েও যেতে পারেন। তবে মনে রাখবেন খাগড়াছড়ির পরে আর কোনো ফিলিং স্টেশন নাই।